Аԥсны Аҳәынҭқарра анапалакратә усура арҿиареи аиҿкаареи азҵаарақәа рзы ААП Акомитет раԥхьатәи инеиҵыху аилатәара
Лаҵара мза 7, отель Атриум-Викториа аконференц-зал аҿы имҩаԥган Аԥсны Аҳәынҭқарра анапалакратә усура арҿиареи аиҿкаареи азҵаарақәа рзы ААП Акомитет раԥхьатәи инеиҵыху аилатәара.
Иалацәажәан Аԥсны анапалакратә усураҿ амҩаԥгараҿ еиҳарак иарту ауадаҩрақәа зцу азҵаатәқәа.
Иалахәын:
-аекономикатә ҭҵаарадыррақәа рдоктор, ААУ аҳәынҭқарратә напхгараҭареи аменеджменти ркафедра аиҳабы – акомитет ахантәаҩы Шьалашьаа Заур Иван-иԥа;
-аекономикатә ҭҵаарадыррақәа ркандидат, ААУ аҳасабеилыргара аҳасаббареи аудити ркафедра адоцент, ЗҲәА «Консаудит» ахада – Кәыҵниа Марина Гьаргь-иԥҳа;
-абанктә сектор арҿиара азы аусуратә гәыԥ ахантәаҩы, аекономикатә ҭҵаарадыррақәа ркондидат, ААУ афинансқәеи акредити ркафедра адоцент – Озган Ева Константин – иԥҳа;
-ААУ аҳәынҭқарратә напхгараҭареи аменеджменти ркафедра арҵаҩы- Багба Алхас Нугзар-иԥа;
-атехникатәи аекономикатәи ҭҵаарадыррақәа рдоктор, ААУ аҳәынҭқарратә напхгараҭареи аменеджменти ркафедра апрофессор – Багрецов Сергеи Алексеи-иԥа;
-ЗҲәА «Талисман» ахада-Галкин Александр Владимир-иԥа;
-Аԥсны аҭҵаарадыррақәа Ракадемиа аекономист- Арстаа Ахра Шота-иԥа;
-ААУ афинансқәа ркафедра арҵаҩы – Дбар Диана Шамил-иԥҳа.